মেয়েক শব্দর বুৎপত্তিগত অর্থহানে অক্ষর বা বর্ণমালা। আরাকৌ হবাকরে মতিক বুল্লে যে য়েক বা অংকনহানলো শব্দরে (Sound) ধরিয়া থনা য়াকরের। লিপির লিংখাতর ইতিহাসহান চেইলে দেহিয়ার অকরাগত চিত্রর আকারে লিপির জরম। উহানাত্ত স্তরর থাংনাত স্তর লালয়া এবাকার অক্ষর বা ধ্বনির লিপিত ক্রমবিকাশ অসে। তার লিপির বিকাশর স্তরগই মানব সভ্যতার বিকাশর স্তরগরে বারো লিপিয়ে ঠার আহানর ইতিহাসর প্রতিনিধিত্ব করের।